laion/Wikipedia-Exotic huggingface dataset:
האורח (שיר של נעמי שמר)

"הָאוֹרֵחַ" הוא שיר שנכתב והולחן על ידי המשוררת והפזמונאית נעמי שמר.את השיר עיבד מוזיקלית ירוסלב יעקובוביץ'. שמר כתבה את השיר במיוחד עבור להקת הכל עובר חביבי למופע שהעלתה לציון עשר שנים לפעילותם. שירי המופע והאלבום נשאו את שם ההרכב. בשיר כותבת המשוררת על ערכה של הכנסת אורחים ביהדות. יש הסוברים ששמר מתייחסת בשיר לעלייה מברית המועצות לשעבר שהחלה בסוף שנות השמונים. בשיריה הרבתה שמר לשבץ ביטויים מהתנ"ך וממקורות יהודיים. בשיר מציעה הדוברת בשיר לאורח מעט מזון אך אירוח בלב רחב ופתוח. ייתכן והביטוי "פת במלח" ששיבצה בשיר לקוח מפרקי אבות, ו' ד': כך היא דרכה של תורה: פת במלח תאכל, ועל הארץ תישן, וחיי צער תחייה, ובתורה אתה עמל בפזמון שוזרו ביטויים מספרי בראשית ודברים: טֶנֶא יָרֹק, פֶּרַח לָבָן ייִן אָדֹם, פַּת בְּמֶלַח. זֶה מָה שֶׁיֵּשׁ שֵׁב אִתָּנוּ כָּאן. השיר היה מועמד ב"פינה לשיפוטכם" של מצעדי רשת ג' בסוף מרץ 1984. השיר צעד 13 שבועות ובשיאו הגיע לראש המצעד לשבוע אחד ב־סוף יוני אותה שנה. במצעד הפזמונים העברי השנת לשנת 1984, הגיע השיר למקום השביעי במצעד של תחנת הרדיו רשת ג'. במצעד של תחנת הרדיו גלי צה"ל הגיע השיר למקום השישי. הכל עובר חביבי - האורח, סרטון בערוץ "כאן חינוכית", באתר יוטיוב (אורך: 03:37) האורח – מילים וביצועים | שמר, נעמי, 1930-2004 מלחין מחבר | מוזיקה | הספרייה הלאומית, באתר www.nli.org.il אברהם זיגמן, מדרש נעמי, ירושלים: יד בן צבי, 2009, עמ' 132 ספר דברים, פרק כ"ו, פסוק ב' ספר בראשית, פרק י"ד, פסוק י"ח האורח – פזמונט, באתר pizmonet.co.il
מנבג

מִנְבָּג (ספורנגיום, sporangium) - האיבר בו נוצרים הנבגים, בשלב הספורופיט של חיי הצמח. המנבג מייצר תאי אם, שכל אחד מהם מתחלק לארבעה נבגים בחלוקה מיוטית. תאי המנבג הם דיפלואידיים. עיקר הרבייה וההפצה בקבוצות הצמחים הפרימיטיביות יותר נעשות באמצעות נבגים שנוצרים במנבג ומופצים מתוכו. המנבגים של רוב הטחבים הם איברים מיוחדים שנישאים מעל שאר אברי הצמח (הירוקים), ואילו המנבגים של שרכים נמצאים על פי רוב על עלים רגילים, בשולי העלה או בצדו התחתון. מנבג זכרי (מיקרוספורנגיום, microsporangium) - מנבג המייצר נבגים זכריים, מהן יתפתח גמטופיט זכרי המייצר תאי זרע. בצמחים עילאיים זהו למעשה שק האבקה. מנבג נקבי (מגהספורנגיום, megasporangium) - מנבג המייצר נבגים נקביים, מהן יתפתח גמטופיט נקבי המייצר תאי ביצה. בצמחים עילאיים זוהי למעשה הביצית. מדיה וקבצים בנושא מנבג בוויקישיתוף
הפלמ"חניק מחפש את המחר

"הפלמ"חניק מחפש את המחר" הוא שיר עברי שנכתב על ידי חיים חפר. הולחן על ידי סשה ארגוב ובוצע על ידי להקת הצ'יזבטרון בעיבודו של אליקום שפירא בשנת 1948. שירו הראשון של המלחין סשה ארגוב שהתפרסם. שירם המשותף הראשון של צמד היוצרים חפר-ארגוב. בעת ההכנות לתוכנית השלישית של הצ'יזבטרון בשנת 1948, המליצו לשמואל בונים, במאי הלהקה, על מלחין לא ידוע בשם אלכסנדר אברמוביץ' שמלחין באופן קבוע בקיבוץ חצור. בונים גם שמע שאותו מלחין עובד לפרנסתו בבנק לתעשייה ברחוב מונטיפיורי בתל אביב, בניהולו של אלוף ליטא בשחמט לשעבר אלכסנדר מאכט. בונים היה ידיד משפחת מאכט מימי נערותו בקובנה שבליטא ואף למד באותה הכיתה בגימנסיה העברית ע"ש שוובה בקובנה, עם יעקב מאכט, בנו של מנהל הבנק לתעשייה, ופלמ"חניק בעצמו. בונים שאל את אברמוביץ' למה הוא לא מלחין לצ'יזבטרון ואברמוביץ' ענה לו שהוא ישמח. בונים "סידר" לחיים פיינר, מייסד ומפקד הלהקה וכותב השירים שלה, פגישה בבנק לתעשייה. וכך עמד פיינר בתור בבנק יחד עם התעשיינים שחיכו לתורם וכשהגיע תורו הגיש לפקיד הבנק אברמוביץ' טקסט של שיר חדש שכתב ללהקה. כך נערכה פגישתם הראשונה של פיינר ואברמוביץ'. כעבור זמן לא רב, לאחר ששיריהם המשותפים זכו לפרסום ולהצלחה, עיברתו השניים את שמות משפחותיהם והפכו לצמד היוצרים חפר-ארגוב, אחד מצמדי היוצרים החשובים בתולדות הזמר העברי. השיר שחפר הביא איתו לבנק היה "הפלמ"חניק מחפש את המחר". כעבור כמה ימים התייצבה בביתו של ארגוב השלישייה שהובילה את הצ'יזבטרון, המפקד חפר, הבמאי בונים ואקורדיוניסט הלהקה והמנהל המוזיקלי שלה בפועל, אליקום שפירא. המלחין התבקש להשמיע בפני השלושה את הלחן החדש. השלושה לא ידעו כיצד להגיב למה ששמעו. זה היה לחן הרבה יותר מורכב מהפזמונים הקלילים שהיו נהוגים אז בלהקה בפרט ובזמר העברי בכלל. שפירא ביקש מארגוב שישמיע שוב את הלחן ואז קרא בהתלהבות : "זה שיר". למרות הסתייגויותיהם של בונים וחפר שפירא התעקש להביא את השיר לחברי הלהקה. למרות מורכבותו הרבה זכה השיר להצלחה גדולה ואף הפך לשיר הנושא של התוכנית החדשה של הלהקה. מילות השיר באתר זמרשת "הפלמ"חניק מחפש את המחר" - הצ'יזבטרון, סרטון באתר יוטיוב בן שלו, עכבר העיר אונליין, סשה ארגוב, פנס בודד, באתר הארץ, 17 בספטמבר 2010 תוכנית ג' - הפלמ"חניק מחפש את המחר, אתר "שרים במדים"
בית הקברות היהודי בהולשוב

בית הקברות היהודי בהולשוב נוסד במחצית השנייה של המאה ה-15. בית הקברות הוכרז כאתר מורשת של הרפבוליקה הצ'כית. בית הקברות ממוקם מצפון לרובע היהודי הולשוב, והכניסה אליו היא מרחוב Hankeho. ליד הכניסה לבית הקברות נמצא אולם טקסים, שנבנה בשנת 1903 בסגנון היסטוריסטי. באולם מוצב לוח זיכרון עם שמותיהם של 250 קורבנות השואה מהאזור מעל הכניסה לאולם ישנה כתובת עברית מהתנ"ך: ”ה' ממית ומחיה מוריד שאול ויעל” (ספר שמואל א', פרק ב', פסוק ו'). על גבי הקירות ישנם שלושה לוחות עץ גדולים עליהם כתובות תפילות ליטורגיות, ולוחות נוספות המשמשות כלוחות זיכרון עם שמותיהם של יהודי הולשוב שמתו ונרצחו במלחמות, ואישים שתרמו לבניית אולם הטקסים. על שטח של 8190 מ"ר נשתמרו למעלה מ-1500 מצבות, כאשר המצבה הקדומה ביותר היא משנת 1647, ביניהן מספר מצבות יקרות ערך בסגנון הבארוק ואדריכלות נאו קלאסית. רבות מהמצבות העתיקות ביותר נהרסו בשיטפון בשנת 1686. בחלקו המערבי של בית הקברות היהודי ישנה 'חלקת רבנים', וקבורים בה הרבנים המקומיים. אחד המפורסמים שקבור בחלקה הוא קברו של רבי שבתי בן מאיר הכהן - הש"ך (1621 – 1663), המצבה נבתנה ב -1817 והיא שוחזרה מספר פעמים, במקום מבקרים מדי שנה מאות יהודים אורתודוקסים מכל העולם. בבית הקרבות קבורים גם שני קורבנות מהפוגרום שהתרחש ב-3 ו-4 בדצמבר בשנת 1918 בהולשוב. את הפוגרום הובילו חיילים צ'כים שחזרו מהמלחמה כשאליהם הצטרפו גויים מתושבי העיר. בפוגרום הושחתו כ-50 בתים וחנויות שהיו שייכים ליהודים. רבים נפצעו, ושני יהודים שנורו למוות בזמן שהגנו על רכושם. קברו של רבי שבתי הכהן חלקו הישן של בית הקברות קברו של רבי אברהם הייעק חלקו החדש בבית העלמין מדיה וקבצים בנושא בית הקברות היהודי בהולשוב בוויקישיתוף ניסן צור, המתנדבים ינקו את בית העלמין היהודי, באתר ערוץ 7, 23 ביולי 2018 חנני ברייטקופף, ‏קברו של הש"ך בצ'כיה ישופץ בכמיליון אירו, באתר כיכר השבת, 24 במאי 2020 אישים הקבורים בבית הקברות Jewish cemetery of Holesov - JGuide Europe - The Cultural Guide to Jewish Europe, JGuide Europe, ‏7 בנובמבר 2023 https://www.holocaust.cz/zdroje/zidovske-komunity-v-cechach-a-na-morave/jiri-fiedler-zidovske-pamatky-v-cechach-a-na-morave/holesov/ אתר יהודת פראג.
ורצה (הונגריה)

וֶרוֹצֵה (בהונגרית: Verőce) היא עיירה בהונגריה, במחוז פשט, השוכנת על הגדה השמאלית של הדנובה בברך הדנובה בין ואץ לסוב. בשטח העיירה נמצאו חפצים מהתקופות הפרהיסטורית והרומית. בשולי היישוב, על גדות הדנובה, יש עדיין שרידים של מגדל שמירה רומי מתקופת הקיסר ולנטיאנוס. היישוב היה אחד מהאחוזות העתיקות של הבישופות של ואץ, ובמאה ה־15 כבר היה לו מעמד של עיר שוק (אופידום). בתקופה העות'מאנית היה גורלו דומה לגורלו של היישובים הסמוכים (נאג'מארוש, וישגראד ), ואוכלוסייתה ירדה. ב-1597, לפי הרישומים, התחולל כאן קרב בין הטורקים להונגרים. בשנת 1598, היישוב נכלל שוב בין נכסי הבישוף של ואץ, ומאוחר יותר הוא נשאר בבעלות הבישוף של ואץ. לאחר הכיבוש הטורקי, הכפר נבנה מחדש על ידי ההונגרים שחזרו מההר, הסלאבים והגרמנים שהתיישבו כאן. ב-1950, הוא הועבר ממחוז נוגראד למחוז פשט. ב--1965 שונה שם היישוב מ-נוגראד-ורוצה (Nógrádverőce). ב־31 בדצמבר 1974הוא אוחד עם קישמארוש תחת השם ורוצה - מארוש (Verőcemaros). ב-1 בינואר 1990 הוא הוקם מחדש ככפר עצמאי. מדיה וקבצים בנושא ורצה בוויקישיתוף
Fragili

"Fragili" (בעברית: "שביר") הוא שיר שהוקלט על ידי הזמר האיטלקי איל טרה. הוא יצא לאור ב-7 בפברואר 2024 בהוצאת חברת התקליטים וורנר מיוזיק איטליה, כסינגל מתוך אלבום האולפן השלישי שלו, Invisibili. השיר הגיע למקום ה-15 במצעד הסינגלים האיטלקי. השיר נכתב על ידי פנרנצ'סקו מריה אפרילי, ג'ורג'ו די מריו, גוידו לואיג'י סניה, איקופו סיניגגליה ופאולו צו. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-22 מיליון השמעות. "Fragili" היה שירו של איל טרה לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה. הוא הגיע למקום ה-12. הווידאו קליפ הרשמי של השיר פורסם ב-7 בפברואר 2024. נכון ליוני 2024 עומד מונה הצפיות של הקליפ על למעלה מ-4 מיליון צפיות. מילות השיר "Fragili" באתר Genius סרטון השיר "Fragili" באתר יוטיוב Fragili, ספוטיפיי - Fragili (Official video - Sanremo 2024), יוטיוב Fragili - Single, אפל מיוזיק
ItaloBrothers

ItaloBrothers היא להקת דאנס גרמנית שנוסדה בשנת 2005. הלהקה מורכבת מהסולן מתיאס מטן, כריסטיאן סנדברג, האנו לוזה ודיטמר פולמן. ב-25 בספטמבר 2009 הוציאה הלהקה את הסינגל "Stamp on the Ground", שהגיע בשיאו למקום ה-11 בנורווגיה ולמקום ה-14 בדנמרק. כמו כן, זכה הסינגל בתואר הקלטה מסוג פלטינה כפולה מ-GLF ו-IFPI Danmark. אלבום האולפן הראשון של ההלקה, Stamp! יצא ב-10 בדצמבר 2010. בשיתוף פעולה עם Carlprit (אנ') הוציאה הלהקה ב-25 בנובמבר 2011 את הסינגל "Boom", שזכה בתואר הקלטה מסוג זהב מ-IFPI Danmark. ב-27 ביולי 2012 הוציאה הלהקה את הסינגל "My Life Is a Party", שבשיאו הגיע למקום ה-18 באוסטריה, למקום ה-43 בגרמניה ולמקום ה-34 בוולוניה. כמו כן, הסינגל זכה בתואר הקלטה מסוג זהב ותואר הקלטה מסוג פלטינה מ-IFPI Danmark. ב-15 במרץ 2013, הלהקה הוציאה את הסינגל "This Is Nightlife". הסינגל הגיע בשיאו למקום ה-24 בצרפת ולמקום ה-13 בפינלנד. כמו כן, הסינגל זכה בתואר הקלטה מסוג פלטינה מ-IFPI Danmark. ב-24 באפריל 2015, הלהקה הוציאה, בשיתוף פעולה עם מרטין טונגבאג (אנ'), את הסינגל "Springfield". הסינגל הגיע בשיאו למקום השלישי בפינלנד, למקום ה-22 בנורווגיה ולמקום ה-51 בשוודיה. כמו כן, הסינגל זכה בתואר הקלטה מסוג פלטינה משולשת מ-IFPI Norge. ב-28 ביולי 2017 יצא הסינגל "Summer Air" של הלהקה, שהגיע בשיאו למקום השני בנורווגיה, למקום השישי בפינלנד ולמקום העשירי בשוודיה. כמו כן, הסינגל זכה במספר תוארי הקלטה, כולל תואר הקלטה מסוג זהב מ-Music Canada ותואר הקלטה מסוג פלטינה מ-BVMI. מדיה וקבצים בנושא ItaloBrothers בוויקישיתוף ItaloBrothers, ברשת החברתית פייסבוק ItaloBrothers, ברשת החברתית אקס (טוויטר) ItaloBrothers, ברשת החברתית אינסטגרם ItaloBrothers, סרטונים בערוץ היוטיוב ItaloBrothers, באתר ספוטיפיי ItaloBrothers, באתר סאונדקלאוד (באנגלית) ItaloBrothers, באתר Last.fm (באנגלית) ItaloBrothers, באתר MusicBrainz (באנגלית) ItaloBrothers, באתר דיזר ItaloBrothers, באתר Discogs (באנגלית) ItaloBrothers, באתר Songkick (באנגלית)
הנרי מאלמיין

הנרי מאלמיין (באנגלית עתיקה: Henri d'Almayne;‏ 2 בנובמבר 1235 – 13 במרץ 1271) או הנרי מקורנוול היה בנו הבכור של ריצ'רד, רוזן קורנוול. כאחיינם של הנרי השלישי, מלך אנגליה ושל סימון דה מונפור, התלבט במי לתמוך מבין השניים בתחילת מלחמת הברונים השנייה, אך לבסוף עמד לצד הכוחות המלכותיים והיה מבני הערובה שנשבו על ידי דה מונפור לאחר קרב לואס. הוא שוחרר לבסוף. הנרי נרצח ב-13 במרץ 1271, בעת טקס מיסה שנערך בוויטרבו, על ידי בני דודיו גאי (אנ') וסימון (אנ'). הרצח בוצע כנקמה על עריפת ראשיהם של אביהם ואחיהם הגדול בקרב אוושם. הוא נקבר במנזר בגלוסטרשייר. הנרי נישא ב-5 במאי 1269 בטירת וינדזור לקונסטנס מברן (אנ'). הזוג לא הביא ילדים לעולם, ובכך הפך אחיו למחצה, אדמונד (אנ'), ליורש העצר של אביהם. מדיה וקבצים בנושא הנרי מאלמיין בוויקישיתוף Henry of Almain, Henry III and his reign, ‏13 במרץ 2024
בוריס מסרר

בוריס אספוביץ' מסרר (ברוסית: Бори́с Аса́фович Мессере́р, נולד ב-15 במרץ 1933 במוסקבה) הוא אמן תיאטרון, מעצב תפאורה ומורה סובייטי ורוסי, נשיא התאחדות אמני התיאטרון, הקולנוע והטלוויזיה במוסקבה. מסרר הוא חבר האקדמיה הרוסית לאמנויות, אמן העם של הפדרציה הרוסית (1993). זוכה בשני פרסי המדינה של הפדרציה הרוסית (1995, 2002). חבר איגוד האמנים של ברית המועצות ב-1960, איגוד עובדי תיאטרון של הפדרציה הרוסית ואיגוד הקולנוענים של הפדרציה הרוסית. ב-2016 התמנה לוועד הנאמנים של פרס הספרות הבינלאומי פאזיל איסקנדר. בוריס מסרר הוא בנם של רקדן הבלט והמורה אסף מסרר ןשחקנית הראינוע אנל סודקביץ'. הבלרינה שולמית מסרר והשחקנית רחל מסרר היו דודותיו מצד אביו. הוא בן-דודם של מאיה פליסצקאיה, אלכסנדר פליסצקי ועזרי פליסצקי. מסרר התחתן פעמיים. מאשתו הראשונה, נינה צ'יסטובה, נולד לו בנו היחיד, אלכסנדר מסרר. בנו הוא צייר ואב לשבעה ילדים. אשתו השנייה הייתה המשוררת והמתרגמת בלה אחמדולינה. הם היו נשואים מ-1974 עד למותה בשנת 2010. בוריס היה בעלה הרביעי. 1995 - פרס המדינה של הפדרציה הרוסית בתחום האמנות היפה 2001 - מדליית זהב של האקדמיה הרוסית לאמנויות 2002 - פרס המדינה של הפדרציה הרוסית בתחום העיצוב 2003 - מסדר הכבוד של רוסיה מדיה וקבצים בנושא בוריס מסרר בוויקישיתוף Страница на сайте РАХ ТВ-интервью 2009 года Борис Мессерер
מסה קריטית (פירושונים)

האם התכוונתם ל... מסה קריטית גרעינית – כמות החומר המינימלית הנחוצה ליצירת תגובת שרשרת גרעינית מסה קריטית (מכניקה) – מונח מתחום הפיזיקה מסה קריטית (אופניים) – מסע אופניים הפגנתי שנערך במקביל ברחבי בעולם לעידוד הרכיבה, ולמען שבילי אופניים מסה קריטית (סדרת ספרים) – סדרת ספרים בהוצאת "מכון הקשרים" של אוניברסיטת בן-גוריון בנגב מסה קריטית (סוציולוגיה) – מספר מינימלי של אנשים הנחוץ כדי ליצור תופעה חברתית מסוימת
מירטו אוזוני

מירטו ארטאן אוזוני (באלבנית: Myrto Artan Uzuni, נולד ב-31 במאי 1995) הוא כדורגלן אלבני. הוא משחק בעמדת החלוץ בקבוצת הכדורגל הספרדית גְרָנָדָה ובנבחרת אלבניה. אוזוני נולד בבראט, אלבניה. הוא התחיל את הקריירה בקבוצה טומורי בעירו בראט, המשיך בקבוצות אפולוניה, לסי, לוקומוטיבה זאגרב ופרנצווארוש. בשנת 2022 חבר לקבוצה הספרדית גרנדה ומשחק במסגרתה עד היום. מספרו הוא 11. מירטו אוזוני, באתר Transfermarkt מירטו אוזוני, באתר Soccerway מירטו אוזוני, באתר WorldFootball.net מירטו אוזוני, באתר National Football Teams מירטו אוזוני, באתר FootballDatabase.eu ערך זה הוא קצרמר בנושא כדורגל. אתם מוזמנים לתרום לוויקיפדיה ולהרחיב אותו.
Capolavoro

"Capolavoro" (בעברית: "יצירת מופת") הוא שיר שהוקלט על ידי הלהקה האיטלקית איל וולו. הוא יצא לאור ב-7 בפברואר 2024 בהוצאת חברת התקליטים סוני מיוזיק אנטרטיינמנט, כסינגל מתוך אלבום אולפן השמיני שלה, Ad Astra. השיר הגיע למקום ה-23 במצעד הסינגלים האיטלקי. השיר נכתב על ידי אדווין רוברטס, מיכאל טניש וסטפנו מרלטה. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-14 מיליון השמעות. "Capolavoro" היה שירה של איל וולו לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה. הוא הגיע למקום השמיני. הווידאו קליפ הרשמי של השיר פורסם ב-7 בפברואר 2024. נכון ליוני 2024 עומד מונה הצפיות של הקליפ על למעלה מ-10 מיליון צפיות. מילות השיר "Capolavoro" באתר Genius סרטון השיר "Capolavoro" באתר יוטיוב Capolavoro, ספוטיפיי Capolavoro (Official video - Sanremo 2024), יוטיוב Capolavoro - Single, אפל מיוזיק
Tu no

"Tu no" (בעברית: "לא אתה") הוא שיר שהוקלט על ידי הזמר האיטלקי אירמה. הוא יצא לאור ב-7 בפברואר 2024 בהוצאת חברת התקליטים וורנר מיוזיק איטליה, כסינגל שלא מתוך אלבום האולפן. השיר הגיע למקום החמישי במצעד הסינגלים האיטלקי. השיר נכתב על ידי המבצע, עמנואלה מטוצי, פרנצ'סקו מונטי, ג'וליו ננה, ג'וזפה קולונלי. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-40.1 מיליון השמעות. "Tu no" היה שירו של אירמה לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה. הוא הגיע למקום החמישי. הווידאו קליפ הרשמי של השיר פורסם ב-7 בפברואר 2024. נכון ליוני 2024 עומד מונה הצפיות של הקליפ על למעלה מ-23 מיליון צפיות. מילות השיר "Tu no" באתר Genius סרטון השיר "Tu no" באתר יוטיוב Tu no, ספוטיפיי "I cantanti di Sanremo 2024, Irama sul palco dell'Ariston canta Tu no". Sky TG24. 6 בפברואר 2024. נבדק ב-21 בפברואר 2024. {{cite web}}: (עזרה) Arianna Ascione (11 בפברואר 2024). "Sanremo 2024, la classifica definitiva e tutti i premi". Corriere della Sera. נבדק ב-21 בפברואר 2024. {{cite web}}: (עזרה) - Tu no (Official video - Sanremo 2024), יוטיוב Tu no - Single, אפל מיוזיק
אנטוניו פוארטס

אנטוניו חוסה רודריגז דיאז (בספרדית: Antonio José Rodríguez Díaz; נולד ב-21 בפברואר 1992), המוכר בשם אנטוניו פוארטס (Antonio Puertas), הוא כדורגלן ספרדי המשחק בקבוצת גְרָנָדָה מלה ליגה בתפקיד חלוץ. פוארטס נולד בעיירה בנדוקס (אנ') במחוז אלמריה, בקהילה האוטונומית אנדלוסיה שבספרד. הוא שיחק בקבוצות פולי אחידו (אנ'), גרנדה ב' (אנ'), אלמריה ב' (אנ') ואלמריה. בשנת 2017 הצטרף לקבוצת הכדורגל גרנדה ובה הוא משחק עד היום. מספרו הוא 10. אנטוניו פוארטס, באתר Transfermarkt אנטוניו פוארטס, באתר Soccerway אנטוניו פוארטס, באתר BDFutbol אנטוניו פוארטס, באתר FootballDatabase.eu ערך זה הוא קצרמר בנושא כדורגל. אתם מוזמנים לתרום לוויקיפדיה ולהרחיב אותו.
בלוז מדרגות הרבנות

"בלוז מדרגות הרבנות" (מוכר גם בשם: "אני ארקוד על מדרגות הרבנות") הוא שיר שנכתב על ידי העיתונאי והסופר אמנון דנקנר והולחן על ידי יובל דור. השיר נכתב על ידי העיתונאי אמנון דנקנר והולחן על ידי חבר להקת הכל עובר חביבי, יובל דור בשנת 1984. השיר הופיע באלבומה של להקת "הכל לא עובר חביבי", הנושא את שם הלהקה. הדוברת בשיר היא מאהבת, המנהלת רומן עם גבר נשוי. היא מבקשת מהגבר להתמסד. המאהבת בשיר מתארת כיצד יתגרש מאשתו וכך יוכלו להינשא. הדוברת מתארת במילות הפזמון, "ארקוד על מדרגות הרבנות", את מעשיה לאחר קבלת הגט. בראיון לתחנת הרדיו 103fm סיפרה סולנית הלהקה שלומית אהרון כי לא רצתה לשיר את השיר, והיה זה צדי צרפתי שהכריח אותה לבצע את השיר. אהרון ניגשה לשיר "מכיוון של משחק". השיר צעד במצעד הפזמונים השבועי של רשת ג' שבעה שבועות ובשיא הגיע למקום החמישי. הכל עובר חביבי - בלוז מדרגות הרבנות, סרטון בערוץ "מוזיקה ישראלית", באתר יוטיוב (אורך: 03:47) בלוז מדרגות הרבנות – מילים וביצועים | דור, יובל, 1950 - מלחין | מוזיקה | הספרייה הלאומית, באתר www.nli.org.il חברי להקת הכול עובר חביבי באירוח באולפן של רז שכניק | 103fm, באתר 103FM - האזנה לרדיו און ליין 11.9.1984 – פזמונט, באתר pizmonet.co.il
הגשר התלוי מעל גיא בן הינום

הגשר התלוי מעל גיא בן הינום הוא גשר להולכי רגל המחבר בין מורדות גיא בן הינום לבין מורדות הר ציון. אורכו 202 מטרים, ונכון לשנת 2024 הוא הגשר התלוי הארוך ביותר בישראל. הוא ממוקם בגן הלאומי סובב חומות ירושלים, סמוך לחווה החקלאית בגיא בן הינום. העבודות להקמת הגשר עלו כ-20 מיליון שקלים, במימון משרד ירושלים ומסורת ישראל (7.5 מיליון), משרד התיירות (כ-7.5 מיליון) ועיריית ירושלים (כ-5 מיליון). הן בוצעו על ידי הרשות לפיתוח ירושלים וחברת מוריה. בניית הגשר ארכה כעשרה חודשים, והוא נחנך ב-30 ביולי 2023. גובה הגשר 30 מטרים ורוחבו 1.3 מטרים. הגשר עשוי כבלי פלדה ובצדדיו יש רשתות מתכת, כדי למנוע נפילה של ההולכים בו. יכולים לעלות עליו בו זמנית עד 250 איש. תצפית מהגשר לכיוון מזרח תצפית מהגשר לכיוון דרום-מערב הגשר התלוי הארוך בישראל נפתח לקהל הרחב, סרטון באתר יוטיוב גשר החבלים הגדול ביותר בארץ: הצצה לאטרקציה החדשה בירושלים, סרטון ביוטיוב, 17.5.2023 הגשר התלוי הארוך בישראל נפתח בירושלים, באתר "עיר דוד – ירושלים הקדומה" אליהו ינאי, גשר תלוי באורך 202 מטרים נחנך בירושלים, באתר "כוכב הנופש", ‏31.07.2023 הגשר התלוי החדש בירושלים – גשר גיא בן הינום, באתר "בא לי לטייל", ‏5.8.2023
נשים בראשות מדינה

נשים בראשות מדינה הן נשים שנבחרו או מונו לתפקיד ראש מדינה, ראש ממשלה, נשיא או תפקיד דומה בהנהגת המדינה. רשימת נשים בראשות מדינה להלן לא כוללת מלכות. האישה הראשונה שמונתה לכהן בראשות מדינה במאה ה-20 היא חרטק אנצ'ימה-טוקה, שמונתה באפריל 1940 לנשיאת הרפובליקה העממית של טובה (אנ'), מדינת-מחוז של ברית המועצות, שלא זכתה להכרה דיפלומטית. אנצ'ימה-טוקה לא נבחרה בבחירות חופשיות והוגנות, אלא מונתה לתפקיד על ידי המפלגה הקומוניסטית ששלטה במדינה. האישה הראשונה שנבחרה בבחירות כלליות לראשות ממשלה של מדינה הייתה סירימאבו בנדרנאיקה שנבחרה ביולי 1960 לראשת ממשלת ציילון (כיום סרי לנקה). האישה הראשונה שכיהנה כנשיאת מדינה הייתה איסבל פרון מארגנטינה, שכיהנה לפני כן כסגנית נשיא לבעלה נשיא ארגנטינה חואן פרון, ומונתה לנשיאה ביולי 1974 עם מות בעלה. היא הייתה האישה הראשונה בעולם שעמדה בראש רפובליקה. האשה הראשונה שנבחרה לנשיאת מדינה הייתה ויגדיס פינבוגדוטיר מאיסלנד, שניצחה בבחירות לנשיאות ב-1980 וכן בשלוש מערכות בחירות לאחר מכן, וכיהנה בתפקיד במשך 16 שנים, פרק הזמן הארוך ביותר בהיסטוריה שבו כיהנה אישה בתפקיד זה. ראשת הממשלה הראשונה שנבחרה באופן דמוקרטי במדינה בעלת רוב מוסלמי הייתה בנזיר בהוטו מפקיסטן, שהובילה את מפלגתה לניצחון בבחירות הכלליות של 1988 ושוב ב-1993. בתה בקטוואר נולדה בשנת 1990, ובכך הפכה בהוטו למנהיגה הראשונה שילדה בזמן שכיהנה בתפקיד. פרט לה, רק ג'סינדה ארדרן מניו זילנד ילדה בתקופת כהונתה (בתה נולדה ב-2018). תקופת הכהונה הארוכה ביותר של מנהיגת מדינה היא של שק הסינה ואזד מבנגלדש, שכיהנה כראשת ממשלה מ-1996 עד 2001 ומינואר 2009 עד היום, תקופה העולה על 20 שנה. נכון ליוני 2024, ברבדוס היא הרפובליקה היחידה בעולם שבה נשים מכהנות בתפקידי נשיאה וראשת ממשלה. הונדורס, איי מרשל ופרו הן רפובליקות שבהן תפקידי הנשיא וראש הממשלה משולבים, ומכהנים בהם נשים. רשימה זו כוללת נשים שנבחרו בבחירות כלליות במדינה, או מונו על ידי ועדה שלטונית או פרלמנט, לתפקיד ראש ממשלה, נשיא או תפקיד דומה בהנהגת המדינה. הרשימה אינה כוללת נשים שנבחרו כחלק משושלת מלוכה.   מכהנת רשימת ראשי המדינות המכהנים מדיה וקבצים בנושא נשים בראשות מדינה בוויקישיתוף
2020 בממלכה המאוחדת

2020 בממלכה המאוחדת היא השנה בה הממלכה המאוחדת חגגה 219 שנה מיום היווסדה. מונרך - המלכה אליזבת השנייה ראש ממשלה - בוריס ג'ונסון (המפלגה השמרנית הבריטית) מגפת הקורונה בממלכה המאוחדת 8 בינואר – פרישת הדוכס והדוכסית מסאסקס 31 בינואר – הממלכה המאוחדת פורשת מהאיחוד האירופי, לאחר תהליך שהחל במשאל עם ונמשך ארבע שנים 20 ביוני – הפיגוע ברדינג 31 בדצמבר – בשעה 23:00 שעון לונדון בריטניה פרשה סופית ומעשית מהאיחוד האירופי, וכתוצאה מכך חדלה להיות כפופה למוסדות האיחוד ולחוקיו. (קטגוריה:בריטים שנפטרו ב-2020) 3 בינואר – כריסטופר ביני, שחקן אנגלי (נולד ב-1941) 12 בינואר – רוג'ר סקרוטון, פילוסוף אנגלי וסופר שהתמחה באסתטיקה ובפילוסופיה פוליטית (נולד ב-1944) 20 בינואר – הרב פסח אליהו פאלק, מחנך ופוסק הלכה חרדי-בריטי (נולד ב-1944) 14 בפברואר – ג'ון שרפנל, שחקן אנגלי (נולד ב-1942) 28 בפברואר – פרימן דייסון, פיזיקאי ומתמטיקאי בריטי-אמריקאי (נולד ב-1923) 11 באפריל – ג'ון הורטון קונוויי, מתמטיקאי בריטי (נולד ב-1937) 12 באפריל – סטירלינג מוס, נהג מרוצים בריטי (נולד ב-1929) 17 באפריל – נורמן האנטר, כדורגלן אנגלי (נולד ב-1943) 18 ביוני – ורה לין, זמרת בריטית (נולדה ב-1917) 19 ביוני – איאן הולם, שחקן קולנוע בריטי (נולד ב-1931) 20 ביוני – פיליפ לאת'אם, שחקן בריטי (נולד ב-1929) 27 ביוני – ג'וליאן קארי, שחקן אנגלי (נולד ב-1937) 10 ביולי – ג'ק צ'רלטון, כדורגלן אנגלי (נולד ב-1935) 14 ביולי – נואל מרטין, בריטי שנפל קורבן לפשע שנאה של תקיפה על ידי ניאו נאצים (נולד ב-1959) 26 ביולי – אוליביה דה הבילנד, שחקנית אמריקאית ממוצא בריטי (נולדה ב-1916) 28 ביולי – קלייב פונטינג, חוקר וסופר בריטי בתחום ההיסטוריה ומדע המדינה (נולד ב-1946) 31 ביולי – אלן פארקר, במאי קולנוע ותסריטאי בריטי (נולד ב-1944) 14 באוגוסט – אנג'לה בקסטון, טניסאית בריטית-יהודייה (נולדה ב-1934) 18 באוגוסט – בן קרוס, שחקן קולנוע, טלוויזיה ותיאטרון אנגלי (נולד ב-1947) 8 בספטמבר – רונלד הארווד, מחזאי, שחקן, תסריטאי ומפיק בריטי (נולד ב-1934) 10 בספטמבר – דיאנה ריג, שחקנית אנגלייה (נולדה ב-1938) 19 באוקטובר – טוני לואיס, זמר, יוצר, ומוזיקאי בריטי (נולד ב-1957) 30 באוקטובר – נובי סטיילס, כדורגלן ומאמן אנגלי (נולד ב-1942) 31 באוקטובר – שון קונרי, שחקן קולנוע בריטי ממוצא סקוטי (נולד ב-1930) 2 בנובמבר – ג'ון סשנס, שחקן וקומיקאי בריטי (נולד ב-1953) 6 בנובמבר – ג'פרי פאלמר, שחקן אנגלי (נולד ב-1927) 7 בנובמבר – יונתן זקס, הוגה דתי בריטי, כיהן כרב הראשי של הקהילות העבריות המאוחדות בחבר העמים הבריטי בין 1991 ל-2013 (נולד ב-1948) 15 בנובמבר – ריי קלמנס, כדורגלן אנגלי ששיחק בעמדת השוער (נולד ב-1948) 28 בנובמבר – דייוויד פראוז, שחקן קולנוע, שרירן ומרים משקולות אנגלי (נולד ב-1935) 12 בדצמבר – ג'ון לה קארה, סופר בריטי (נולד ב-1931) 19 בדצמבר – רוזלינד נייט, שחקנית אנגלייה (נולדה ב-1933) מדיה וקבצים בנושא 2020 בממלכה המאוחדת בוויקישיתוף הלילה יושלם הברקזיט, אביו של ג'ונסון מבקש אזרחות צרפתית, באתר ynet, 31 בדצמבר 2020 LIVE: UK-EU trade deal kicks in, andthe next chapter of Brexit begins, Sky News (באנגלית)